
UE    
      

	GUVERNUL  REPUBLICII  MOLDOVA

HOTĂRÂRE nr. ____

din                                        2026
Chișinău



pentru modificarea unor hotărâri ale Guvernului 
(ce vizează modul de organizare și funcționare a unor autorități administrative din subordinea 
Ministerului Infrastructurii și Dezvoltării Regionale)

------------------------------------------------------------
În temeiul art. 7 lit. b) din Legea nr.136/2017 cu privire la Guvern (Monitorul Oficial al Republicii Moldova, 2017, nr. 252, art. 412), cu modificările ulterioare, art.15 alin.(1) din Legea nr.98/2012 privind administrația publică centrală de specialitate (Monitorul Oficial al Republicii Moldova, 2012, nr.160-164, art.537), cu modificările ulterioare, Guvernul 

HOTĂRĂŞTE:

1. Hotărârea Guvernului nr.706/2018 cu privire la crearea Agenției Navale a Republicii Moldova (Monitorul Oficial al Republicii Moldova, 2018, nr.285-294, art.816), cu modificările ulterioare, se modifică după cum urmează:
1.1. în hotărâre, la punctul 3, subpunctul 4) se abrogă;
1.2. în anexa nr.1:
1.2.1. în tot cuprinsul anexei, textul ,,Legea nr.131 din 8 iunie 2012 privind controlul de stat asupra activității de întreprinzător” la orice formă gramaticală, se substituie cu textul ,,Legea nr.131/2012 privind controlul de stat” la forma gramaticală corespunzătoare;
1.2.2. la punctul 2, după textul ,,misiunea,” se completează cu textul ,,domeniile de activitate,”;
1.2.3. punctul 6 va avea următorul cuprins:
,,6. În domeniile sale de activitate, Agenția colaborează cu autoritățile publice, cu autoritățile administrației publice locale, cu instituțiile publice, cu organele abilitate cu funcții de control, cu organizațiile necomerciale, precum și cu instituțiile de profil din străinătate, în domeniile prevăzute la pct. 8.”;
1.2.4. se completează cu punctele 61 și 62 cu următorul cuprins:
,,61. Finanțarea și asigurarea tehnico-materială a activității Agenției se efectuează din contul alocațiilor prevăzute în bugetul de stat și al mijloacelor provenite din alte surse, conform legislației.
62. În activitatea sa, Agenția se conduce de Constituția Republicii Moldova, de Codul navigației maritime comerciale al Republicii Moldova, aprobat prin Legea nr.599/1999, de Legea nr.176/2013 privind transportul naval intern al Republicii Moldova, de Legea nr. 98/2012 privind administrația publică centrală de specialitate, Legea nr.136/2017 cu privire la Guvern și de alte acte normative.”;
1.2.5. în denumirea capitolului II, după textul ,,Misiunea,” se completează cu textul ,,domeniile de activitate,”;
1.2.6. punctul 7 va avea următorul cuprins:
,,7. Agenția are misiunea de a asigura implementarea politicii statului în domeniul transportului naval și maritim, în conformitate cu direcțiile strategice stabilite exercitând, în acest context, rolul de autoritate națională de siguranță în domeniul transportului naval intern și maritim, în vederea dezvoltării unui sistem de transport sigur, eficient și conform standardelor Uniunii Europene și tratatelor internaționale la care Republica Moldova este parte, precum și asigurarea supravegherii respectării de către persoanele fizice și juridice a cadrului normativ în domeniul transportului naval și maritim, în scopul garantării siguranței navigației pe căile navigabile interne și în raza portuară, al protecției vieții omenești pe apă, precum și al calității și inofensivității serviciilor de transport naval.”;
1.2.7. punctul 9:
1.2.7.1. la subpunctul 1):
1.2.7.1.1. litera e) va avea următorul cuprins:
,,e) aprobă efectuarea lucrărilor de încărcare și descărcare, transbordare, manipulare a mărfurilor, stivuire și depozitare (operațiuni portuare) în locuri situate din zonele portuare, inclusiv în afara limitelor porturilor, cu verificarea respectării cerințelor privind siguranța navigației, stabilitatea navei și condițiile tehnice de exploatare;”;
1.2.7.1.2. la litera f), cuvântul ,,acreditează” se substituie cu cuvântul ,,notifică”;
1.2.7.1.3. litera g) va avea următorul cuprins:
,,g)  avizează lucrările ce se execută în zonele portuare ale Republicii Moldova, în măsura în care acestea țin de domeniul său de competență și au impact asupra siguranței navigației și exploatării navelor;”;
1.2.7.1.4. la litera m), după textul ,,în numele său,” se completează cu textul ,,încheie acorduri cu aceste organizații,”;
1.2.7.1.5. la litera n), cuvintele ,,de dirijare a traficului” se substituie cu cuvintele ,,de dirijare și monitorizare a traficului”;
1.2.7.2. la subpunctul 3):
1.2.7.2.1. la litera f), sintagma ,,Ministerului Afacerilor Externe și Integrării Europene” se substituie cu sintagma ,,Ministerului Afacerilor Externe”;
1.2.7.2.2. se completează cu literele g) și h) cu următorul cuprins:
,,g) efectuează înmatricularea ambarcațiunilor în Catalogul naval al Republicii Moldova și eliberează actele de navigație aferente acestora, în condițiile legislației;
h) ține evidența ambarcațiunilor și a navelor care, potrivit legislației, nu sunt supuse înregistrării, precum și a celor care nu pot fi înregistrate în Registrul de stat al navelor sau în Catalogul naval al Republicii Moldova din cauza stării tehnice necorespunzătoare;”;
1.2.7.3. la subpunctul 4):
1.2.7.3.1. litera b) va avea următorul cuprins:
,,b) acordă, reconfirmă, suspendă și anulează brevetele, certificatele de competență, certificatele de aptitudini și atestatele eliberate de Agenție personalului navigant, și confirmă certificatele de competență și certificatele de aptitudini eliberate de alte state, în conformitate cu prevederile tratatelor internaționale la care Republica Moldova este parte;”;
1.2.7.3.2. litera d) va avea următorul cuprins:
,,d) eliberează actul de identitate și carnetul de marinar ale personalului navigant, prelungește valabilitatea carnetului de marinar, confirmă, la solicitare, datele privind îmbarcarea și debarcarea personalului navigant, vizează stagiul de îmbarcare în carnetul de marinar, precum și eliberează documentele aferente evidenței personalului navigant, în condițiile legislației;”; 
1.2.7.4. la subpunctul 6), litera m) va avea următorul cuprins:
,,m) asigură conducerea comitetului de securitate din porturile Republicii Moldova, în cazul instituirii acestuia, în condițiile stabilite de cadrul normativ aplicabil;”;
1.2.8 la punctul 10:
1.2.8.1. subpunctul 1) va avea următorul cuprins:
,,1) să participe la elaborarea proiectelor de acte normative, a  documentelor de politici publice, la efectuarea expertizelor și acordarea consultațiilor, precum și la examinarea altor chestiuni ce țin de domeniile de activitate;”;
1.2.8.2. se completează cu subpunctele 141) – 144) cu următorul cuprins:
,,141) să implementeze proiecte de dezvoltare în domeniile de activitate;
142) să înainteze, în conformitate cu legislația, acțiuni în regres împotriva funcționarilor publici și a altor categorii de personal care au cauzat prejudicii proprietății publice și bugetului public național;
143) să solicite, în condițiile legii, accesul și să obțină gratuit, prin intermediul platformei de interoperabilitate, informații statistice, financiare, fiscale, economice, juridice și de altă natură, necesare pentru realizarea  funcțiilor;
144) să exercite competențele și responsabilitățile în domeniul finanțelor publice, în conformitate cu prevederile Legii finanțelor publice și responsabilității bugetar-fiscale nr.181/2014;”;
1.2.9. punctul 15:
1.2.9.1. se completează cu subpunctul 61) cu următorul cuprins:
,,61) numește în funcție, modifică, suspendă și încetează raporturile de serviciu ale funcționarilor publici din  cadrul Agenției, în condițiile Legii nr.158/2008 cu privire la funcția publică și statutul funcționarului public;”;
1.2.9.2. se completează cu subpunctul 71) cu următorul cuprins:
,,71) conferă grade de calificare funcționarilor publici, în condițiile legii;”;
1.2.9.3. se completează cu subpunctele 101) – 102) cu următorul cuprins:
,,101) aprobă organigrama Agenției;
102) prezintă ministrului infrastructurii și dezvoltării regionale raportul anual cu privire la activitatea autorității administrative;”;
1.2.10. la punctul 17, cuvântul ,,subdiviziunii” se substituie cu cuvântul ,,Agenției”;
1.2.11. punctele 21 – 23 se abrogă.
1.3. Anexa nr. 3 va avea următorul cuprins:
,,Anexa nr.3
la Hotărârea Guvernului
nr.706 din 11 iulie 2018

Director 
Director adjunct 
Direcția Căpitănia Portului Giurgiulești 
Direcția siguranța navigației interioare 
Direcția înregistrări nave, reglementări tehnice și evidență a personalului navigant 
Secția controlul statului-port / statului-pavilion 
Secția juridică 
Secția financiar-administrativă 
Serviciul coordonare asistență externă și relații internaționale 
Serviciul resurse umane și managementul documentelor 
Serviciul informare și comunicare cu mass-media 
Serviciul tehnologia informației și comunicațiilor”;
1.4. Anexa nr.4 se abrogă.


2. Hotărârea Guvernului nr.151/2022 cu privire la organizarea și funcționarea Agenției Naționale Transport Auto (Monitorul Oficial al Republicii Moldova, 2022, nr.73-77, art.192), cu modificările ulterioare, se modifică după cum urmează:
2.1. în hotărâre, la punctul 2, subpunctul 3) se abrogă;
2.2. în anexa nr.1:
2.2.1. în tot textul anexei, textul ,,Legea nr.131/2012 privind controlul de stat asupra activității de întreprinzător”, se substituie cu textul ,,Legea nr.131/2012 privind controlul de stat”;
2.2.2. se completează cu punctele 61 și 62 cu următorul cuprins:
,,61. În domeniile sale de activitate, Agenția colaborează cu autoritățile publice, cu autoritățile administrației publice locale, cu instituțiile publice, cu organele abilitate cu funcții de control, cu organizațiile necomerciale, precum și cu instituțiile de profil din străinătate, în domeniile prevăzute la pct. 8.
62. În activitatea sa, Agenția se conduce de Constituția Republicii Moldova, de Codul transporturilor rutiere nr.150/2014, de Legea nr. 98/2012 privind administrația publică centrală de specialitate, Legea nr.136/2017 cu privire la Guvern și de alte acte normative.”;
2.2.3. punctul 11 se completează cu subpunctele 81) – 85) cu următorul cuprins:
,,81) să participe la elaborarea proiectelor de acte normative, a  documentelor de politici publice, la efectuarea expertizelor și acordarea consultațiilor, precum și la examinarea altor chestiuni ce țin de domeniile de activitate;
82) să implementeze proiecte de dezvoltare în domeniile de activitate;
83) să înainteze, în conformitate cu legislația, acțiuni în regres împotriva funcționarilor publici și a altor categorii de personal care au cauzat prejudicii proprietății publice și bugetului public național;
84) să solicite, în condițiile legii, accesul și să obțină gratuit, prin intermediul platformei de interoperabilitate, informații statistice, financiare, fiscale, economice, juridice și de altă natură, necesare pentru realizarea  funcțiilor;
85) să exercite competențele și responsabilitățile în domeniul finanțelor publice, în conformitate cu prevederile Legii finanțelor publice și responsabilității bugetar-fiscale nr.181/2014;”;
2.2.4. punctul 14 se completează cu subpunctele 111) și 112) cu următorul cuprins:
,,111) aprobă organigrama Agenției;
112) prezintă ministrului infrastructurii și dezvoltării regionale raportul anual cu privire la activitatea Agenției;”.

2.3. La anexa nr.2, poziția ,,Serviciul secretariat” se substituie cu poziția ,,Serviciul managementul documentelor”.
2.4. Anexa nr.3 se abrogă.

3. Hotărârea Guvernului nr.759/2022 privind constituirea, organizarea și funcționarea Agenției Feroviare (Monitorul Oficial al Republicii Moldova, 2022, nr.363-373, art.870), cu modificările ulterioare, se modifică după cum urmează:
3.1. în hotărâre:
3.1.1. la punctul 2, subpunctul 3) se exclude;
3.1.2. punctul 3 va avea următorul cuprins:
,,3. Se stabilește efectivul-limită al Agenției Feroviare în număr de 27 de unități de personal, inclusiv o funcție de demnitate publică, 23 de funcționari publici și 3 unități de personal auxiliar, cu un fond anual de retribuire a muncii conform cadrului normativ.”;
3.2. în anexa nr.1:
3.2.1. în tot textul anexei, textul ,,Legea nr.131/2012 privind controlul de stat asupra activității de întreprinzător” la orice formă gramaticală, se substituie cu textul ,,Legea nr.131/2012 privind controlul de stat” la forma gramaticală corespunzătoare;
3.2.2. punctul 4 va avea următorul cuprins:
,,4. Finanțarea și asigurarea tehnico-materială a activității Agenției se efectuează din contul alocațiilor prevăzute în bugetul de stat și al mijloacelor provenite din alte surse, conform legislației.”;
3.2.3. se completează cu punctele 51 și 52 cu următorul cuprins:
,,51. În domeniile sale de activitate, Agenția colaborează cu autoritățile publice, cu autoritățile administrației publice locale, cu instituțiile publice, cu organele abilitate cu funcții de control, cu organizațiile necomerciale, precum și cu instituțiile de profil din străinătate, în domeniile de activitate atribuite.
52. În activitatea sa, Agenția se conduce de Constituția Republicii Moldova, de Codul transportului feroviar al Republicii Moldova nr.19/2022, de Legea nr.98/2012 privind administrația publică centrală de specialitate, Legea nr.136/2017 cu privire la Guvern și de alte acte normative.”;
3.2.4. punctul 8, la subpunctul 4) textul ,,art.28” se substituie cu textul ,,art.36”;
3.2.5. la punctul 9:
3.2.5.1. subpunctul 1) va avea următorul cuprins:
,,1) să participe la elaborarea proiectelor de acte normative, a  documentelor de politici publice, la efectuarea expertizelor și acordarea consultațiilor, precum și la examinarea altor chestiuni ce țin de domeniile specifice de activitate;”;
3.2.5.2. la subpunctul 3), după textul ,,autoritățile publice,” se completează cu textul ,,autoritățile administrației publice locale,”;
3.2.5.3. se completează cu subpunctele 41) - 43) cu următorul cuprins:
,,41) să implementeze proiecte de dezvoltare în domeniile de activitate;
42) să înainteze, în conformitate cu legislația, acțiuni în regres împotriva funcționarilor publici și a altor categorii de personal care au cauzat prejudicii proprietății publice și bugetului public național;
43) să solicite, în condițiile legii, accesul și să obțină gratuit, prin intermediul platformei de interoperabilitate, informații statistice, financiare, fiscale, economice, juridice și de altă natură, necesare pentru realizarea  funcțiilor sale;”;
3.2.5.4. subpunctul 5) va avea următorul cuprins:
,,5) să exercite competențele și responsabilitățile în domeniul finanțelor publice, în conformitate cu prevederile Legii finanțelor publice și responsabilității bugetar-fiscale nr.181/2014;”;
3.2.5.5. se completează cu subpunctul 61) cu următorul cuprins:
,,61) să conlucreze cu autorități similare ale altor state, inclusiv, prin încheierea unor acorduri bilaterale de colaborare, prin schimb de experiență și informații de specialitate;”;
3.2.6.  punctul 12 va avea următorul cuprins:
,,12. Directorul Agenției exercită următoarele atribuții:
1) organizează, coordonează și supraveghează activitatea Agenției;
2) asigură executarea legislației în domeniile de activitate ale Agenției;
3) reprezintă Agenția în relațiile cu autoritățile administrației publice centrale și locale, cu instituții publice, cu organizațiile și instituțiile naționale și internaționale, cu partenerii de dezvoltare care asigură suport acesteia și cu alte persoane juridice sau fizice;
4) aprobă sau modifică statul de personal și schema de încadrare, în limitele fondului de retribuire a muncii și ale efectivului-limită aprobat de către Guvern;
5) aprobă organigrama Agenției;
6) aprobă regulamentele subdiviziunilor Agenției și fișele de post ale angajaților;
7) organizează sistemul de control intern managerial în cadrul Agenției;
8) stabilește competențele directorului adjunct, atribuțiile și sarcinile personalului Agenției;
9) numește în funcție, modifică, suspendă și încetează raporturile de serviciu ale funcționarilor publici din  cadrul Agenției, în condițiile Legii nr.158/2008 cu privire la funcția publică și statutul funcționarului public;
10) angajează și eliberează din funcție alte categorii de personal, în condițiile legislației muncii;
11) prezintă ministrului raportul anual cu privire la activitatea Agenției;
12) conferă grade de calificare funcționarilor publici, acordă stimulări și aplică sancțiuni disciplinare personalului Agenției, în condițiile legii;
13) asigură funcționalitatea Consiliului de soluționare a disputelor;
14) emite ordine și dispoziții executorii pentru angajații Agenției și verifică executarea acestora;
15) exercită alte atribuții corespunzătoare misiunii și funcțiilor Agenției, în conformitate cu prevederile actelor normative ce reglementează domeniile de activitate ale acesteia.”;
3.2.7. la punctul 13, cuvântul ,,subdiviziunii” se substituie cu cuvântul ,,Agenției”;
3.2.8. punctele 14 – 16 vor avea următorul cuprins:
,,14. Împuternicirile și responsabilitățile directorului Agenției pot fi delegate directorului adjunct în condițiile prevederilor cadrului normativ.
În cazul în care funcția directorului este vacantă sau temporar vacantă, împuternicirile de conducere a Agenției se exercită de către directorul adjunct.
15. Corespondența Agenției este semnată de către director sau de către persoane cu funcții de răspundere, învestite cu acest drept prin ordin al directorului. Persoanele învestite cu dreptul de semnătură poartă răspundere personală pentru legalitatea, veridicitatea și corectitudinea documentului semnat.
16. Directorul are dreptul de primă semnătură pe toate actele și corespondența Agenției. În lipsa directorului, dreptul de primă semnătură îi revine directorului adjunct în conformitate cu legislația.”;
3.2.9. la punctul 18, cuvintele ,,personalul Agenției are” se substituie cu cuvintele ,,inspectorii din cadrul Agenției au”;

3.3. Anexa nr.2 va avea următorul cuprins:
„Anexa nr.2
la Hotărârea Guvernului 
nr. 759 din 2 noiembrie 2022 

STRUCTURA
Agenției Feroviare

Director 
Director adjunct 
Direcția certificarea și autorizarea siguranței 
Direcția siguranța traficului feroviar 
Direcția protecția consumatorilor 
Direcția financiar-administrativă 
Serviciul relații internaționale 
Serviciul juridic 
Serviciul resurse umane 
Serviciul managementul documentelor”;

3.4. Anexa nr.3 se abrogă.

4. Prezenta hotărâre intră în vigoare la data publicării în Monitorul Oficial al Republicii Moldova.  


PRIM – MINISTRU   	                   	 	    Alexandru MUNTEANU

Contrasemnează:

Viceprim-ministru, ministrul infrastructurii 
și dezvoltării regionale            				Vladimir BOLEA   

